title: Odluka Vijeća 2012/440/ZVSP od 25. srpnja 2012. o imenovanju posebnog predstavnika Europske unije za ljudska prava

text:
               18/Sv. 009

               HR

               Službeni list Europske unije

               292

         32012D0440

               L 200/21

               SLUŽBENI LIST EUROPSKE UNIJE

               25.07.2012.

      ODLUKA VIJEĆA 2012/440/ZVSP
   od 25. srpnja 2012.
   o imenovanju posebnog predstavnika Europske unije za ljudska prava
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Visoki predstavnik Unije za vanjske poslove i sigurnosnu politiku (VP) je 12. prosinca 2011., također u ime Komisije, predstavio zajedničko priopćenje Europskom parlamentu i Vijeću pod naslovom „Ljudska prava i demokracija u središtu vanjskog djelovanja EU-a — za učinkovitiji pristup”.

               (2)

               Vijeće je 25. lipnja 2012. usvojilo Strateški okvir EU-a za ljudska prava i demokraciju te Akcijski plan EU-a za ljudska prava i demokraciju.

               (3)

               Stoga bi trebalo imenovati posebnog predstavnika Europske unije za ljudska prava (EUSR) kako bi se ojačala učinkovitost i vidljivost politike Unije u vezi s ljudskim pravima i doprinijelo provedbi njezinih ciljeva, kao potpora i ne dovodeći u pitanje ulogu VP-a prema Ugovoru u predstavljanju Unije u pitanjima koja se odnose na Zajedničku vanjsku i sigurnosnu politiku,

         DONIJELO JE OVU ODLUKU:
   Članak 1.
   Imenovanje
   G. Stavros LAMBRINIDIS imenuje se EUSR-om za ljudska prava do 30. lipnja 2014. Mandat EUSR-a može završiti ranije, ako to odluči Vijeće, na prijedlog VP-a.
   Članak 2.
   Ciljevi politike
   Mandat EUSR-a temelji se na ciljevima politike Unije u vezi s ljudskim pravima kako je određeno u Ugovoru, Povelji Europske unije o ljudskim pravima, kao i u Strateškom okviru EU-a za ljudska prava i demokraciju te Akcijskom planu EU-a za ljudska prava i demokraciju:

               (a)

               jačanje učinkovitosti Unije, njezine prisutnosti i vidljivosti u zaštiti i promicanju ljudskih prava, posebno produbljivanje suradnje i političkog dijaloga Unije s trećim zemljama, relevantnim partnerima, poslovnim organizacijama, organizacijama civilnog društva te međunarodnim i regionalnim organizacijama, kao i djelovanje u relevantnim međunarodnim forumima;

               (b)

               povećanje doprinosa Unije jačanju demokracije i izgradnji institucija, vladavini prava, dobrom upravljanju, poštivanju ljudskih prava i temeljnih sloboda diljem svijeta;

               (c)

               unaprjeđenje usklađenosti djelovanja Unije u vezi s ljudskim pravima i uključivanje ljudskih prava u sva područja vanjskog djelovanja Unije.

         Članak 3.
   Mandat
   Kako bi postigao ciljeve politike, EUSR ima sljedeći mandat:

               (a)

               doprinosi provedbi politike Unije u vezi s ljudskim pravima, posebno Strateškog okvira EU-a za ljudska prava i demokraciju te Akcijskog plana EU-a za ljudska prava i demokraciju, uključujući oblikovanje preporuka u vezi s tim;

               (b)

               doprinosi provedbi smjernica, alata i akcijskih planova Unije u području ljudskih prava i međunarodnog humanitarnog prava;

               (c)

               jača dijalog s vladama u trećim zemljama te međunarodnim i regionalnim organizacijama kao i organizacijama civilnog društva i drugim relevantnim čimbenicima kako bi osigurao učinkovitost i vidljivost politike Unije u vezi s ljudskim pravima;

               (d)

               doprinosi boljoj usklađenosti i dosljednosti politika i mjera Unije u području zaštite i promicanja ljudskih prava, posebno pružanjem doprinosa u oblikovanju odgovarajućih politika Unije.

         Članak 4.
   Provedba mandata
   1.   EUSR je odgovoran za provedbu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s EUSR-om i glavna je točka EUSR-a za kontakt s Vijećem. PSO pruža EUSR-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   EUSR radi u potpunoj koordinaciji s Europskom službom za vanjsko djelovanje (ESVD) i njezinim odgovarajućim odjelima kako bi se osigurala usklađenost i dosljednost njihovog rada u području ljudskih prava.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom EUSR-a do 30. lipnja 2013. iznosi 712 500 EUR.
   2.   Vijeće odlučuje o financijskom referentnom iznosu za sljedeće razdoblje mandata EUSR-a.
   3.   Izdacima se upravlja u skladu s postupcima i pravilima koji se primjenjuju na opći proračun Unije.
   4.   Upravljanje izdacima podliježe ugovoru između EUSR-a i Komisije. EUSR za sve izdatke odgovara Komisiji.
   Članak 6.
   Ustrojavanje i sastav tima
   1.   EUSR je, u granicama svog mandata i odgovarajućih raspoloživih financijskih sredstava, odgovoran za ustrojavanje svog tima. U tim su uključeni stručnjaci za pojedina politička pitanja, u skladu s potrebama mandata. EUSR o sastavu svog tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja na rad kod EUSR-a. Plaće takvog upućenog osoblja pokriva dotična država članica, institucija Unije ili ESVD. Stručnjaci koje su države članice uputile institucijama Unije ili ESVD-u mogu također biti raspoređeni EUSR-u. Međunarodno ugovorno osoblje ima državljanstvo države članice.
   3.   Sveukupno upućeno osoblje ostaje pod upravnom nadležnošću države članice uputiteljice ili institucije EU-a koja ga upućuje ili ESVD-a i izvršava svoje dužnosti i djeluje u interesu mandata EUSR-a.
   Članak 7.
   Sigurnost klasificiranih informacija EU-a
   EUSR i članovi tima ESVD-a poštuju sigurnosna načela i minimalne norme utvrđene Odlukom Vijeća 2011/292/EU od 31. ožujka 2011. o sigurnosnim pravilima za zaštitu klasificiranih informacija EU-a (1).
   Članak 8.
   Pristup informacijama i logistička potpora
   1.   Države članice, Komisija, ESVD i Glavno tajništvo Vijeća osiguravaju EUSR-u pristup svim odgovarajućim informacijama.
   2.   Izaslanstva Unije i diplomatska predstavništva država članica prema potrebi EUSR-u osiguravaju logističku potporu.
   Članak 9.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, EUSR u skladu sa svojim mandatom i na temelju sigurnosnog stanja u odgovarajućoj zemlji, poduzima sve opravdane praktične mjere za sigurnost svog osoblja za koje je izravno nadležan, posebno tako da:

               (a)

               uspostavlja sigurnosni plan specifičan za misiju na temelju uputa ESVD-a, koji osigurava mjere, specifične za misiju, za fizičku zaštitu, organizacijsku sigurnost i sigurnost postupaka u vezi s misijom, za upravljanje sigurnim kretanjem osoblja na područje misije i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi njegovog tima koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon dolaska u područje misije, na temelju stupnjeva rizika koje za područje misije određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za VP, Vijeće i Komisiju priprema pisana izvješća o provedbi tih preporuka i o ostalim sigurnosnim pitanjima u okviru srednjoročnog izvješća i izvješća o provedbi mandata.

         Članak 10.
   Izvješćivanje
   EUSR redovito priprema usmena i pisana izvješća za VP-a i PSO. EUSR također prema potrebi izvješćuje radne skupine Vijeća, posebno Radnu skupinu za ljudska prava. Redovita pisana izvješća šalju se putem mreže COREU. Na preporuku VP-a ili PSO-a, EUSR može dostaviti izvješća Vijeću za vanjske poslove. U skladu s člankom 36. Ugovora, EUSR može sudjelovati u obavješćivanju Europskog parlamenta.
   Članak 11.
   Koordinacija
   1.   EUSR doprinosi jedinstvenosti, dosljednosti i učinkovitosti djelovanja Unije te pomaže osigurati da se svi instrumenti Unije i djelovanja država članica provode dosljedno kako bi se postigli ciljevi politike Unije. EUSR radi u koordinaciji s državama članicama i komisijom, kao i, prema potrebi, s drugim posebnim predstavnicima Europske unije. EUSR priprema redovite informativne sastanke za misije država članica i za izaslanstva Unije.
   2.   U tom području, održava se bliska veza s voditeljima izaslanstava Unije, voditeljima misija država članica, kao i s voditeljima ili zapovjednicima misija i operacija Zajedničke sigurnosne i obrambene politike te, prema potrebi, s drugim posebnim predstavnicima Europske unije, koji čine sve što je u njihovoj moći da pomognu EUSR-u u provedbi njegovog mandata.
   3.   EUSR također blisko surađuje te nastoji uspostaviti komplementaran odnos i sinergiju s drugim međunarodnim i regionalnim čimbenicima u sjedištu i na terenu. EUSR nastoji održavati redovite kontakte s organizacijama civilnog društva kako u sjedištu tako i na terenu.
   Članak 12.
   Preispitivanje
   Provedba ove Odluke i njezina sukladnost s ostalim doprinosima Unije u ovom području redovito se preispituje. EUSR svakih šest mjeseci podnosi VP-u, Vijeću i Komisiji izvješće o napretku, a do kraja mandata iscrpno izvješće o provedbi mandata.
   Članak 13.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 25. srpnja 2012.

            Za Vijeće

            Predsjednik

         A. D. MAVROYIANNIS

      (1)  SL L 141, 27.5.2011., str. 17.


title: Odluka (EU) 2017/1698 Europskog parlamenta od 27. travnja 2017. o zaključenju poslovnih knjiga Europskog nadzornog tijela za vrijednosne papire i tržišta kapitala za financijsku godinu 2015.

text:
               29.9.2017

               HR

               Službeni list Europske unije

               L 252/283

         ODLUKA (EU) 2017/1698 EUROPSKOG PARLAMENTA
   od 27. travnja 2017.
   o zaključenju poslovnih knjiga Europskog nadzornog tijela za vrijednosne papire i tržišta kapitala za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog nadzornog tijela za vrijednosne papire i tržišta kapitala za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog nadzornog tijela za vrijednosne papire i tržišta kapitala za financijsku godinu 2015., s odgovorima Nadzornog tijela (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Nadzorno tijelo treba dobiti za izvršenje proračuna za financijsku godinu 2015. (05873/2017 – C8-0074/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (4), a posebno njezin članak 64.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0124/2017),

               1.

               odobrava zaključenje poslovnih knjiga Europskog nadzornog tijela za vrijednosne papire i tržišta kapitala za financijsku godinu 2015.;

               2.

               nalaže svojem predsjedniku da ovu Odluku proslijedi izvršnoj direktorici Europskog nadzornog tijela za vrijednosne papire i tržišta kapitala, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 162.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 331, 15.12.2010., str. 84.

      (5)  SL L 328, 7.12.2013., str. 42.


title: Odluka Vijeća Europske unije od 5. prosinca 2011. o primanju Republike Hrvatske u članstvo Europske unije

text:
               01/Sv. 9

               HR

               Službeni list Europske unije

               148

         32012D0424(01)

               L 112/6

               SLUŽBENI LIST EUROPSKE UNIJE

         ODLUKA VIJEĆA EUROPSKE UNIJE
   od 5. prosinca 2011.
   o primanju Republike Hrvatske u članstvo Europske unije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 49.,
   uzimajući u obzir mišljenje Europske komisije (1),
   uzimajući u obzir suglasnost Europskog parlamenta (2),
   budući da je Republika Hrvatska podnijela zahtjev za članstvo u Europskoj uniji,
   DONIJELO JE OVU ODLUKU:
   Jedini članak
   Vijeće prihvaća ovaj zahtjev za primanje u članstvo; uvjeti primanja u članstvo i prilagodbe Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju, koje to primanje povlači za sobom bit će predmet sporazuma između država članica i Republike Hrvatske.

      Sastavljeno u Bruxellesu 5. prosinca 2011.

            Za Vijeće

            Predsjednik

         M. DOWGIELEWICZ

      (1)  SL L 112, 24.4.2012., str. 3.

      (2)  SL L 112, 24.4.2012., str. 5.


title: 2006/664/EZ: Odluka Vijeća od 19. lipnja 2006. o prilagodbi Priloga VIII. Aktu o pristupanju Bugarske i Rumunjske

text:
               03/Sv. 54

               HR

               Službeni list Europske unije

               110

         32006D0664

               L 277/4

               SLUŽBENI LIST EUROPSKE UNIJE

         ODLUKA VIJEĆA
   od 19. lipnja 2006.
   o prilagodbi Priloga VIII. Aktu o pristupanju Bugarske i Rumunjske
   (2006/664/EZ)
   VIJEĆE EUROPSKE UNIJE,
   uzimajući u obzir Ugovor o pristupanju Bugarske i Rumunjske, potpisan u Luxembourgu 25. travnja 2005., a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske, a posebno njegov članak 34. stavak 4.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Uredba Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (2) uvodi promjene u pravnu stečevinu na kojoj su se temeljili pristupni pregovori s Bugarskom i Rumunjskom.

               (2)

               Potrebno je stoga prilagoditi Akt o pristupanju Bugarske i Rumunjske kako bi bio sukladan Uredbi (EZ) No 1698/2005.

               (3)

               Kod pripreme potrebnih prilagodbi Akta o pristupanju Bugarske i Rumunjske treba održati temeljni značaj i načela rezultata pregovora i primijeniti ih na nove elemente. Štoviše, prilagodbe Akta o pristupanju treba ograničiti na nužno potrebne.

               (4)

               Mjere koje se odnose na „djelomičnu samoopskrbu” i „proizvođačku grupu”, predviđene Prilogom VIII. Aktu o pristupanju Bugarske i Rumunjske, obuhvaćene su Uredbom (EZ) br. 1698/2005 kao prijelazne mjere za Bugarsku, Češku, Estoniju, Cipar, Latviju, Litvu, Mađarsku, Maltu, Poljsku, Rumunjsku, Sloveniju i Slovačku. Stoga treba izbrisati odredbe koje se odnose na ova područja predviđene Aktom o pristupanju Bugarske i Rumunjske.

               (5)

               Odredbe o tehničkoj pomoći predviđene u Prilogu VIII. Akta o pristupanju Bugarske i Rumunjske su obuhvaćene Uredbom (EZ) br. 1698/2005 te ih stoga treba izbrisati.

               (6)

               Uredbom (EZ) br. 1698/2005 se određuje da u programu ruralnog razvoja mora obvezno postojati os Leader, koja mora predstavljati minimalan postotak doprinosa EPFRR-a programu. K tome, člankom 59. te Uredbe se uvodi mjera namijenjena podupiranju jačanja institucija i kadrova, a koja se razlikuje od mjera koje su dogovorene s Bugarskom i Rumunjskom. Stoga je potrebno uskladiti odredbe o Leaderu utvrđene u Prilogu VIII. Akta o pristupanju Bugarske i Rumunjske s novim odredbama predviđenim Uredbom (EZ) br. 1698/2005.

               (7)

               Uredba (EZ) br. 1698/2005 predviđa potporu za korištenje savjetodavnih usluga. Međutim, Akt o pristupanju Bugarske i Rumunjske i ova Uredba se razlikuju u djelokrugu te mjere. Stoga, kako bi se izbjeglo dvostruko financiranje tijekom prve tri godine programa, Bugarskoj i Rumunjskoj treba dati mogućnost biranja provedbe bilo mjere predviđene Prilogom VIII. Aktu o pristupanju ili mjere predviđene Uredbom (EZ) br. 1698/2005.

               (8)

               Štoviše, Vijeće i Komisija su se, prilikom postizanja političke suglasnosti o Uredbi (EZ) br. 1698/2005, u zajedničkoj izjavi o Bugarskoj i Rumunjskoj usuglasili oko produženja primjenjivanja mjere o savjetovanim uslugama iz Priloga VIII. Aktu o pristupanju Bugarske i Rumunjske do 2013. u vezi odredbe o savjetodavnim uslugama poljoprivrednicima koji primaju potporu za djelomičnu samoopskrbu. Prilog VIII. Aktu o pristupanju treba prilagoditi uzimajući u obzir navedeno.

               (9)

               S obzirom da je Uredbom Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (3) osnovan jedinstveni Fond za potporu Zajednice ruralnom razvoju kojim se zamjenjuju prethodna dva izvora financiranja, potrebno je utvrditi osnovu na temelju koje bi se trebala računati gornja granica od 20 % navedena u dopuni mjeri izravnih plaćanja predviđenoj u točki E odjeljka I. Priloga VIII. Aktu o pristupanju Rumunjske i Bugarske.

               (10)

               Cilj potpore Zajednice predviđene točkom E odjeljka I. Priloga VIII. Aktu o pristupanju Bugarske i Rumunjske je sufinanciranje nacionalnih izravnih plaćanja ili pomoći u smislu članka 143.c Uredbe Vijeća (EZ) br. 1782/2003 od 29. rujna 2003. o utvrđivanju zajedničkih pravila za programe izravne potpore u okviru zajedničke poljoprivredne politike i utvrđivanju određenih programa potpore za poljoprivrednike te o izmjeni uredaba (EEZ) br. 2019/93, (EZ) br. 1452/2001, (EZ) br. 1453/2001, (EZ) br. 1454/2001, (EZ) 1868/94, (EZ) br. 1251/1999, (EZ) br. 1254/1999, (EZ) br. 1673/2000, (EEZ) br. 2358/71 i (EZ) br. 2529/2001. (4). Stoga ovu potporu ne treba uzimati u obzir kod izračuna preostalog iznosa između ciljeva opisanih u članku 17. Uredbe (EZ) br. 1698/2005.

               (11)

               Uredba (EZ) br. 1698/2005 više ne uključuje gospodarsku održivost kao uvjet prihvatljivosti za mjeru koja se odnosi na potporu ulaganjima. Stoga s tim povezano odstupanje predviđeno za Bugarsku i Rumunjsku u Prilogu VIII. Aktu o pristupanju treba izbrisati.

               (12)

               Uredbom (EZ) br. 1290/2005 utvrđuju se nova pravila o financiranju troškova ruralnog razvoja. Budući da se te odredbe temelje na istim načelima kao i članak 31. i članak 32. Uredbe Vijeća (EZ) br. 1260/1999 od 21. lipnja 1999. o utvrđivanju općih odredaba o strukturnim fondovima (5), koje su navedene u Aktu o pristupanju Bugarske i Rumunjske, posebne financijske odredbe predviđene Prilogom VIII. Aktu o pristupanju više nisu potrebne. Pored toga, potrebno je u tom Prilogu izmijeniti financijske doprinose Zajednice za mjere vezane za poljoprivredni okoliš i dobrobit životinja budući da se, sukladno članku 70. Uredbe (EZ) br. 1698/2005, stope sufinanciranja ne određuju na razini mjere nego na razini osi,

         ODLUČILO JE:
   Članak 1.
   Prilog VIII. Aktu o pristupanju Bugarske i Rumunjske zamjenjuje se sljedećim:

               1.

               Odjeljak I. mijenja se kako slijedi:

                           (a)

                           brišu se točka A i točka B;

                           (b)

                           točka C zamjenjuje se sljedećim:

                                       „C.

                                       mjere vrste Leader+
                                       Osim mjerama predviđenim člankom 63. stavkom (c) Uredbe (EZ) br. 1698/2005, potpora se može dodijeliti i za sljedeće mjere:

                                                   (a)

                                                   jačanje predstavničkih partnerstava za lokalni razvoj;

                                                   (b)

                                                   izradu integriranih razvojnih strategija;

                                                   (c)

                                                   financiranje istraživanja i pripremu zahtjeva za potporu.”;

                           (c)

                           točka D zamjenjuje se sljedećim:

                                       „D.

                                       Poljoprivredne savjetodavne i stručne službe

                                                   1.

                                                   Potpora se dodjeljuje za pružanje usluga poljoprivredne savjetodavne i stručne službe.
                                                   .Za razdoblje 2007. - 2009., ta potpora ne mora biti uključena u program ruralnog razvoja ako je predviđena potpora iz članka 24. Uredbe (EZ) br. 1698/2005.

                                                   2.

                                                   Za razdoblje 2010. - 2013. potpora se dodjeljuje samo za pružanje usluga poljoprivrednicima koji primaju potporu za djelomičnu samoopskrbu, kako je navedeno u članku 20. stavku (d) točki i. Uredbe (EZ) br. 1698/2005.
                                                   Savjetodavne usluge poljoprivrednicima iz točke 1. obuhvaćaju:

                                                               (a)

                                                               propisane zahtjeve upravljanja i dobre poljoprivredne i okolišne uvjete iz članka 4. i članka 5. Uredbe (EZ) br. 1782/2003 i njenog Priloga III. i Priloga IV.;

                                                               (b)

                                                               norme zaštite na radu koje se temelje na zakonodavstvu Zajednice.”;

                           (d)

                           točka E zamjenjuje se sljedećim:

                                       i.

                                       u točki 3., prva rečenica zamjenjuje se sljedećim:
                                       „Doprinos Zajednice potpori koja se dodjeljuje na temelju ovog pododjeljka u Bugarskoj ili Rumunjskoj za svaku od godina 2007., 2008. i 2009. ne prelazi 20 % njene odgovarajuće godišnje dodjele iz Komponente jamstva EFSJP-a, kako je navedeno u članku 34. stavku 2. ovog Akta o pristupanju.”;

                                       ii.

                                       dodaje se sljedeća točka:

                                                   „5.

                                                   Financijski doprinos Zajednice ovoj mjeri se ne uzima u obzir kod izračuna preostalog iznosa između ciljeva prema članku 17. Uredbe (EZ) br. 1698/2005.”;

                           (e)

                           brišu se točke F i G.

               2.

               U odjeljku II. briše se točka 1.

               3.

               Odjeljak IV. zamjenjuje se sljedećim:
               „Odstupajući od odredbi članka 70. stavka 3. točke (a) Uredbe (EZ) br. 1698/2005, financijski doprinos Zajednice može iznositi do 80 % za os 1 i os 3 kao i za tehničku pomoć.
               Odstupajući od odredbi članka 70. stavka 3. točke (b) Uredbe (EZ) br. 1698/2005, financijski doprinos Zajednice može iznositi do 82 % za os 2.”

         Članak 2.
   Ova se Odluka sastavlja na češkom, danskom, engleskom, estonskom, finskom, francuskom, grčkom, irskom, latvijskom, litavskom, mađarskom, malteškom, nizozemskom, njemačkom, poljskom, portugalskom, slovačkom, slovenskom, španjolskom, švedskom, talijanskom, bugarskom i rumunjskom jeziku, pri čemu je svaki od 23 dokumenta jednako vjerodostojan.
   Članak 3.
   Ova Odluka stupa na snagu 1. siječnja 2007. pod uvjetom stupanja na snagu Ugovora o pristupanju Bugarske i Rumunjske.

      Sastavljeno u Luxembourgu 19. lipnja 2006.

            Za Vijeće

            Predsjednik

         J. PRÖLL

      (1)  Još nije objavljeno u Službenom listu.

      (2)  SL L 277, 21.10.2005., str. 1. Uredba kako je izmijenjena Uredbom (EZ) br. 1463/2006 (vidjeti stranicu 1. ovog Službenog lista).

      (3)  SL L 209, 11.8.2005., str. 1. Uredba kako je izmijenjena Uredbom (EZ) br. 320/2006 (SL L 58, 28.2.2006., str. 42.).

      (4)  SL L 270, 21.10.2003., str. 1. Uredba kako je zadnje izmijenjena Uredbom (EZ) br. 953/2006 (SL L 175, 29.6.2006., str. 1.).

      (5)  SL L 161, 26.6.1999., str. 1. Uredba kako je zadnje izmijenjena Uredbom (EZ) br. 173/2005 (SL L 29, 2.2.2005., str. 3.).


title: Odluka Komisije (EU) 2017/1214 оd 23. lipnja 2017. o utvrđivanju mjerila za dodjelu znaka za okoliš EU-a za deterdžente za ručno pranje posuđa (priopćeno pod brojem dokumenta C(2017) 4227) (Tekst značajan za EGP. )

text:
                  12.7.2017

                  HR

                  Službeni list Europske unije

                  L 180/1

            ODLUKA KOMISIJE (EU) 2017/1214
      оd 23. lipnja 2017.
      o utvrđivanju mjerila za dodjelu znaka za okoliš EU-a za deterdžente za ručno pranje posuđa

            (priopćeno pod brojem dokumenta C(2017) 4227)

      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
      nakon savjetovanja s Odborom Europske unije za znak za okoliš,
      budući da:

                  (1)

                  U skladu s Uredbom (EZ) br. 66/2010, znak za okoliš EU-a može se dodijeliti proizvodima koji imaju smanjen utjecaj na okoliš tijekom cijelog životnog ciklusa.

                  (2)

                  Uredbom (EZ) br. 66/2010 predviđa se određivanje posebnih mjerila za dodjelu znaka za okoliš EU-a za svaku skupinu proizvoda.

                  (3)

                  Odlukom Komisije 2011/382/EU (2) utvrđena su ekološka mjerila i s njima povezani zahtjevi u pogledu procjene i provjere za deterdžente za ručno pranje posuđa, koji su na snazi do 31. prosinca 2016.

                  (4)

                  Kako bi se uzelo u obzir nedavna kretanja na tržištu i inovacije do kojih je došlo u međuvremenu, primjereno je utvrditi revidirana ekološka mjerila za tu skupinu proizvoda.

                  (5)

                  Revidirana mjerila i s njima povezani zahtjevi u pogledu procjenjivanja i verifikacije trebali bi vrijediti šest godina od datuma priopćenja ove Odluke, uzimajući u obzir inovacijski ciklus za tu skupinu proizvoda. Tim se mjerilima nastoje promicati proizvodi koji imaju smanjen utjecaj na vodne ekosustave, sadržavaju ograničenu količinu opasnih tvari, djelotvorni su i kojima se stvaraju minimalne količine otpada smanjenjem ambalaže.

                  (6)

                  Radi pravne sigurnosti Odluku 2011/382/EU trebalo bi staviti izvan snage.

                  (7)

                  Proizvođačima čijim je proizvodima dodijeljen znak za okoliš EU-a za deterdžente za ručno pranje posuđa prema mjerilima utvrđenima Odlukom 2011/382/EU treba omogućiti prijelazno razdoblje kako bi imali dovoljno vremena za prilagodbu svojih proizvoda revidiranim mjerilima i zahtjevima.

                  (8)

                  Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

            DONIJELA JE OVU ODLUKU:
      Članak 1.
      Skupina proizvoda „deterdženti za ručno pranje posuđa” uključuje sve deterdžente obuhvaćene područjem primjene Uredbe (EZ) br. 648/2004 Europskog parlamenta i Vijeća (3) o deterdžentima koji su stavljeni na tržište i namijenjeni ručnom pranju predmeta kao što su stakleno posuđe, keramičko posuđe i kuhinjski pribor, uključujući pribor za jelo, lonce, tave i posude za pečenje.
      Ta skupina proizvoda obuhvaća proizvode za osobnu i profesionalnu upotrebu. Proizvodi su smjesa kemijskih tvari i ne smiju sadržavati mikroorganizme koje proizvođač namjerno dodaje.
      Članak 2.
      Za potrebe ove Odluke primjenjuju se sljedeće definicije:

                  1.

                  „ulazne tvari” znači namjerno dodane tvari, nusproizvodi i nečistoće od sirovina u formulaciji konačnog proizvoda [(uključujući foliju topivu u vodi, ako se upotrebljava)];

                  2.

                  „primarna ambalaža” znači:

                              (a)

                              za pojedinačne doze u omotu koji treba ukloniti prije upotrebe, omot pojedinačne doze i ambalaža osmišljeni tako da tvore najmanju prodajnu jedinicu za distribuciju krajnjem korisniku ili potrošaču u trenutku kupnje, uključujući etiketu, ako je primjenjivo;

                              (b)

                              za sve druge tipove proizvoda, ambalaža osmišljena tako da tvori najmanju prodajnu jedinicu za distribuciju krajnjem korisniku ili potrošaču u trenutku kupnje, uključujući etiketu, ako je primjenjivo;

                  3.

                  „mikroplastika” znači čestice netopive makromolekularne plastike manje od 5 mm dobivene jednim od sljedećih postupaka:

                              (a)

                              postupkom polimerizacije poput poliadicije ili polikondenzacije, ili sličnim postupkom u kojem se upotrebljavaju monomeri ili druge ulazne sirovine;

                              (b)

                              kemijskom modifikacijom prirodnih ili sintetskih makromolekula;

                              (c)

                              mikrobnom fermentacijom;

                  4.

                  „nanomaterijal” znači prirodan, slučajno nastao ili proizveden materijal koji sadržava čestice u nevezanom stanju ili u obliku agregata ili aglomerata, pri čemu je za 50 % ili više čestica u raspodjeli po brojevnoj veličini jedna ili više vanjskih dimenzija unutar raspona veličine od 1 do 100 nm (4).

            Članak 3.
      Da bi mu bio dodijeljen znak za okoliš EU-a u skladu s Uredbom (EZ) br. 66/2010, deterdžent za ručno pranje posuđa mora pripadati skupini proizvoda „deterdženti za ručno pranje posuđa” prema definiciji iz članka 1. ove Odluke i ispunjavati mjerila i s njima povezane zahtjeve u pogledu procjenjivanja i verifikacije koji su utvrđeni u Prilogu.
      Članak 4.
      Mjerila za skupinu proizvoda „deterdženti za ručno pranje posuđa” te s njima povezani zahtjevi u pogledu procjenjivanja i verifikacije vrijede šest godina od datuma priopćenja ove Odluke.
      Članak 5.
      Za administrativne potrebe skupini proizvoda „deterdženti za ručno pranje posuđa” dodjeljuje se brojčana oznaka „019”.
      Članak 6.
      Odluka 2011/382/EU stavlja se izvan snage.
      Članak 7.
      1.   Odstupajući od članka 6., zahtjevi za znak za okoliš EU-a za proizvode koji pripadaju skupini proizvoda „deterdženti za ručno pranje posuđa” podneseni prije datuma priopćenja ove Odluke ocjenjuju se u skladu s uvjetima utvrđenima Odlukom 2011/382/EU.
      2.   Zahtjevi za znak za okoliš EU-a za proizvode koji pripadaju skupini proizvoda „deterdženti za ručno pranje posuđa” podneseni u roku od dva mjeseca od datuma priopćenja ove Odluke mogu se temeljiti na mjerilima koja su utvrđena Odlukom 2011/382/EU ili na mjerilima koja su utvrđena ovom Odlukom. Ti se zahtjevi ocjenjuju u skladu s mjerilima na kojima se temelje.
      3.   Dozvole za znak za okoliš EU-a dodijeljene u skladu s mjerilima utvrđenima Odlukom 2011/382/EU mogu se upotrebljavati 12 mjeseci od datuma priopćenja ove Odluke.
      Članak 8.
      Ova je Odluka upućena državama članicama.

         Sastavljeno u Bruxellesu 23. lipnja 2017.

               Za Komisiju

            Karmenu VELLA

               Član Komisije

         (1)  SL L 27, 30.1.2010., str. 1.

         (2)  Odluka Komisije 2011/382/EU od 24. lipnja 2011. o utvrđivanju ekoloških mjerila za dodjelu znaka za okoliš EU-a za deterdžente za ručno pranje posuđa (SL L 169, 29.6.2011., str. 40.).

         (3)  Uredba (EZ) br. 648/2004 Europskog parlamenta i Vijeća od 31. ožujka 2004. o deterdžentima (SL L 104, 8.4.2004., str. 1.).

         (4)  Preporuka Komisije 2011/696/EU od 18. listopada 2011. o definiciji nanomaterijala (SL L 275, 20.10.2011., str. 38.).

         PRILOG

            OKVIR

            MJERILA ZA DODJELU ZNAKA ZA OKOLIŠ EU-a

            Mjerila za dodjelu znaka za okoliš EU-a za deterdžente za ručno pranje posuđa

         MJERILA

                     1.

                     Toksičnost za vodene organizme

                     2.

                     Biorazgradivost

                     3.

                     Palmino ulje iz održivih izvora, uključujući ulje od palminih koštica i njihove derivate

                     4.

                     Tvari čija je upotreba zabranjena ili ograničena

                     5.

                     Ambalaža

                     6.

                     Prikladnost za upotrebu

                     7.

                     Informacije za korisnike

                     8.

                     Informacije koje se navode na znaku za okoliš EU-a

               PROCJENJIVANJE I VERIFIKACIJA
         (a)   Zahtjevi

         Posebni zahtjevi u pogledu procjenjivanja i verifikacije navedeni su unutar svakog mjerila.
         Ako se od podnositelja zahtjeva traži dostavljanje nadležnim tijelima izjava, dokumenata, analiza, izvješća o ispitivanjima ili drugih dokaza kojima se dokazuje sukladnost s mjerilima, ti dokazi mogu, prema potrebi, potjecati od podnositelja zahtjeva i/ili njegova ili njegovih dobavljača.
         Nadležna tijela priznaju prvenstveno potvrde koje su izdala tijela akreditirana prema relevantnoj usklađenoj normi za ispitne i umjerne laboratorije te verifikacije koje provode tijela koja su akreditirana prema relevantnoj usklađenoj normi za tijela za certificiranje proizvoda, postupaka i usluga. Akreditacija se provodi u skladu s Uredbom (EZ) br. 765/2008 Europskog parlamenta i Vijeća (1).
         Prema potrebi, osim ispitnih metoda navedenih za svako mjerilo, mogu se primjenjivati i druge ispitne metode ako ih nadležno tijelo koje procjenjuje zahtjev prihvati kao jednakovrijedne.
         Nadležna tijela mogu, prema potrebi, tražiti popratnu dokumentaciju i provoditi neovisne verifikacije ili terenske posjete.
         Preduvjet je da proizvod udovoljava svim primjenjivim pravnim zahtjevima zemlje ili zemalja u kojima se taj proizvod namjerava staviti na tržište. Podnositelj zahtjeva dostavlja izjavu o sukladnosti proizvoda s tim zahtjevom.
         „Baza podataka o sastojcima deterdženata” (popis DID), dostupna na internetskoj stranici o znaku za okoliš EU-a, sadržava ulazne tvari koje se najčešće upotrebljavaju u formulacijama deterdženata i kozmetike. Popis se upotrebljava za dobivanje podataka za izračun kritičnog volumena razrjeđivanja (CDV) i ocjenjivanje biorazgradivosti ulaznih tvari. Za tvari koje nisu na popisu DID dane su smjernice za izračun ili ekstrapolaciju odgovarajućih podataka.
         Nadležnom tijelu podnosi se popis svih ulaznih tvari s njihovim trgovačkim nazivom (ako postoji), kemijskim nazivom, CAS brojem, DID brojem, upotrijebljenom količinom, funkcijom i oblikom prisutnim u formulaciji konačnog proizvoda (uključujući foliju topivu u vodi, ako se upotrebljava).
         Konzervansi, mirisi i bojila navode se neovisno o koncentraciji. Druge ulazne tvari navode se ako njihova koncentracija iznosi najmanje 0,010 % masenog udjela.
         Sve ulazne tvari u obliku nanomaterijala jasno se navode na popisu uz riječ „nano” napisanu u zagradi.
         Za svaku navedenu ulaznu tvar dostavljaju se sigurnosno-tehnički listovi u skladu s Uredbom (EZ) br. 1907/2006 Europskog parlamenta i Vijeća (2). Ako sigurnosno-tehnički list nije dostupan za pojedinačnu tvar jer je ona dio smjese, podnositelj zahtjeva dostavlja sigurnosno-tehnički list za smjesu.
         (b)   Pragovi mjerenja

         Usklađenost s ekološkim mjerilima potrebna je za sve ulazne tvari kako je određeno u tablici 1.

            Tablica 1.

            Granične razine primjenjive na ulazne tvari prema mjerilu za deterdžente za ručno pranje posuđa (% masenog udjela)

                     Mjerilo

                     Površinski aktivne tvari

                     Konzervansi

                     Bojila

                     Mirisi

                     Drugo (npr. enzimi)

                     Toksičnost za vodene organizme

                     ≥ 0,010

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     ≥ 0,010

                     Biorazgradivost

                     površinski aktivne tvari

                     ≥ 0,010

                     n.p.

                     n.p.

                     n.p.

                     n.p.

                     organske tvari

                     ≥ 0,010

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     ≥ 0,010

                     Palmino ulje iz održivih izvora

                     ≥ 0,010

                     n.p.

                     n.p.

                     n.p.

                     ≥ 0,010

                     Tvari čija je upotreba zabranjena ili ograničena

                     navedene tvari čija je upotreba zabranjena ili ograničena

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     opasne tvari

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     posebno zabrinjavajuće tvari

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     mirisi

                     n.p.

                     n.p.

                     n.p.

                     nema granične vrijednosti (*1)

                     n.p.

                     konzervansi

                     n.p.

                     nema granične vrijednosti (*1)

                     n.p.

                     n.p.

                     n.p.

                     bojila

                     n.p.

                     n.p.

                     nema granične vrijednosti (*1)

                     n.p.

                     n.p.

                     enzimi

                     n.p.

                     n.p.

                     n.p.

                     n.p.

                     nema granične vrijednosti (*1)

               REFERENTNA DOZA
         Kod izračuna u svrhu dokazivanja sukladnosti s mjerilima za dodjelu znaka za okoliš EU-a i ispitivanja sposobnosti čišćenja sljedeća se doza uzima kao referentna doza:
         najviša doza koju proizvođač preporučuje za pripravu jedne litre otopine za pranje uobičajeno zaprljanog posuđa (navedena u g/l otopine za pranje ili ml/l otopine za pranje).

            Procjenjivanje i verifikacija: podnositelj zahtjeva dostavlja etiketu proizvoda ili upute za upotrebu koje uključuju upute za doziranje.

            Mjerilo 1. – Toksičnost za vodene organizme

         Kritični volumen razrjeđivanja (CDVkronični) proizvoda ne smije premašiti sljedeće granične vrijednosti za referentnu dozu.

                     Vrsta proizvoda

                     Granična vrijednost CDV-a
                     (l/l otopine za pranje)

                     Deterdženti za ručno pranje posuđa

                     2 500

            Procjenjivanje i verifikacija: podnositelj zahtjeva dostavlja izračun vrijednosti CDVkronični proizvoda. Tablica za izračun vrijednosti CDVkronični dostupna je na internetskoj stranici o znaku za okoliš EU-a.
         CDVkronični izračunava se za sve ulazne tvari (i) u proizvodu s pomoću sljedeće jednadžbe:

         Pri čemu je:

                     doza(i)

                     :

                     masa (g) tvari (i) u referentnoj dozi;

                     DF(i)

                     :

                     faktor razgradnje za tvar (i);

                     TFkronična(i)

                     :

                     faktor kronične toksičnosti za tvar (i)

               Za vrijednosti DF(i) i TFkronična(i) uzimaju se one navedene u najnovijoj verziji dijela A popisa DID. Ako ulazna tvar nije uvrštena u dio A, podnositelj zahtjeva procjenjuje vrijednosti na temelju pristupa opisanog u dijelu B popisa DID uz prilaganje povezane dokumentacije.

            Mjerilo 2. – Biorazgradivost

         (a)   Biorazgradivost površinski aktivnih tvari

         Sve površinski aktivne tvari moraju biti lako razgradive (u aerobnim uvjetima).
         Sve površinski aktivne tvari razvrstane kao opasne za vodeni okoliš, odnosno kao akutna opasnost 1. kategorije (H400) ili kronična opasnost 3. kategorije (H412), u skladu s Uredbom (EZ) br. 1272/2008 Europskog parlamenta i Vijeća (3) moraju biti biorazgradive i u anaerobnim uvjetima.
         (b)   Biorazgradivost organskih spojeva

         U proizvodu sadržaj organskih tvari koje nisu biorazgradive u aerobnim uvjetima (nisu lako biorazgradive, aNBO) ili koje nisu biorazgradive u anaerobnim uvjetima (anNBO) ne smije premašiti sljedeće granične vrijednosti za referentnu dozu:

                     Vrsta proizvoda

                     aNBO
                     (g/l otopine za pranje)

                     anNBO
                     (g/l otopine za pranje)

                     Deterdženti za ručno pranje posuđa

                     0,03

                     0,08

            Procjenjivanje i verifikacija: podnositelj zahtjeva dostavlja dokumentaciju o razgradivosti površinski aktivnih tvari kao i izračun aNBO-a i anNBO-a za proizvod. Tablica za izračun vrijednosti aNBO-a i anNBO-a dostupna je na internetskoj stranici o znaku za okoliš EU-a.
         Za razgradivost površinski aktivnih tvari te za vrijednosti aNBO-a i anNBO-a za organske spojeve upućuje se na najnoviju verziju popisa DID.
         Za ulazne tvari koje nisu uvrštene u dio A popisa DID dostavljaju se relevantne informacije iz literature ili drugih izvora ili odgovarajući rezultati ispitivanja iz kojih je vidljivo da su biorazgradive u aerobnim i anaerobnim uvjetima, kako je opisano u dijelu B tog popisa.
         U nedostatku gore navedene dokumentacije o razgradivosti ulazna tvar koja nije površinski aktivna tvar može biti izuzeta od zahtjeva za razgradivost u anaerobnim uvjetima ako je ispunjen jedan od sljedeća tri uvjeta:

                     1.

                     lako je razgradiva i ima nisku sposobnost adsorpcije (A < 25 %);

                     2.

                     lako je razgradiva i ima visoku sposobnost desorpcije (D > 75 %);

                     3.

                     lako je razgradiva i nema svojstvo bioakumulacije (4).

               Ispitivanje adsorpcije/desorpcije provodi se u skladu sa Smjernicom 106. OECD-a.

            Mjerilo 3. – Palmino ulje iz održivih izvora, uključujući ulje od palminih koštica i njihove derivate

         Ulazne tvari upotrijebljene u proizvodima dobivenima iz palmina ulja ili ulja palminih koštica moraju biti dobivene s plantaža koje ispunjavaju zahtjeve u pogledu postupka certificiranja za održivu proizvodnju koji se temelji na organizacijama s više dionika koje imaju široko članstvo koje uključuje nevladine organizacije, industriju i vlade te koje se bave problemima utjecaja na okoliš, uključujući utjecaje na tlo, bioraznolikost, zalihe organskog ugljika i očuvanje prirodnih resursa.

            Procjenjivanje i verifikacija: podnositelj zahtjeva dostavlja potvrde i certifikate o lancu nadzora koje izdaju treće osobe da palmino ulje i ulje od palminih koštica upotrijebljeni u proizvodnji ulaznih tvari potječu s plantaža s održivim upravljanjem.
         Prihvaćaju se potvrde Okruglog stola za održivo palmino ulje (model opskrbnog lanca „Identity Preserved” – „očuvan identitet”, „Segregated” – „odvojeno” ili „Mass Balance” – „bilanca mase”) ili bilo kojega jednakovrijednog ili strožeg programa održive proizvodnje.
         Za kemijske derivate palminog ulja i za ulje od palminih koštica prihvatljivo je dokazati održivost sustavima „Book and Claim” kao što su „GreenPalm” ili jednakovrijedne potvrde dostavljanjem prijavljenih iznosa nabavljenih i otkupljenih potvrda „GreenPalm” u okviru godišnjih priopćenja o napretku tijekom posljednjega godišnjeg razdoblja trgovanja.

            Mjerilo 4. – Tvari čija je upotreba zabranjena ili ograničena

         (a)   Navedene tvari čija je upotreba zabranjena ili ograničena

         i.   Tvari čija je upotreba zabranjena

         Tvari navedene u nastavku ne smiju biti sadržane u formulaciji proizvoda neovisno o koncentraciji:

                     —

                     alkilfenolni etoksilati (APEO) i drugi alkilfenolni derivati,

                     —

                     atranol,

                     —

                     kloroatranol,

                     —

                     dietilentriaminpentaoctena kiselina (DTPA),

                     —

                     etilendiamintetraoctena kiselina (EDTA) i njezine soli,

                     —

                     formaldehid i tvari koje ga otpuštaju (npr. 2-bromo-2-nitropropan-1,3-diol, 5-bromo-5-nitro-1,3-dioksan, natrijev hidroksilmetilglicinat, diazolidinilurea) osim nečistoća formaldehida u površinski aktivnim tvarima na bazi polialkoksilnih spojeva do koncentracije od 0,010 % masenog udjela u ulaznoj tvari,

                     —

                     (samo za proizvode za profesionalnu upotrebu) mirisi,

                     —

                     glutaraldehid,

                     —

                     hidroksiizoheksil-3-cikloheksen-karboksaldehid (HICC),

                     —

                     mikroplastika,

                     —

                     nanosrebro,

                     —

                     nitromošusi i policiklični mošusi,

                     —

                     fosfati,

                     —

                     perfluorirani alkilati,

                     —

                     kvarterne amonijeve soli koje nisu lako biorazgradive,

                     —

                     reaktivni spojevi klora,

                     —

                     rodamin B,

                     —

                     triklosan,

                     —

                     3-jodo-2-propinilbutilkarbamat.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, čime se potvrđuje da navedene tvari nisu sadržane u formulaciji proizvoda neovisno o koncentraciji.
         ii.   Tvari čija je upotreba ograničena

         Tvari navedene u nastavku ne smiju biti sadržane u formulaciji proizvoda u koncentraciji koja premašuje navedene vrijednosti:

                     —

                     2-metil-2H-izotiazol-3-on: 0,0050 % masenog udjela (ako je u vrijeme podnošenja zahtjeva vrijednost 2-metil-2H-izotiazol-3-ona dopuštena u Prilogu V. (Lista konzervansa koje kozmetički proizvodi mogu sadržavati) Uredbi (EZ) br. 1223/2009 Europskog parlamenta i Vijeća (5) bila niža, onda se primjenjuje ta niža vrijednost),

                     —

                     1,2-benzizotiazol-3(2H)-on: 0,0050 % masenog udjela;

                     —

                     5-kloro-2-metil-4-izotiazolin-3-on/2-metil-4-izotiazolin-3-on: 0,0015 % masenog udjela.

               Sadržaj ukupnog fosfora (P) izračunan kao elementarni fosfor ograničen je na 0,08 g/l otopine za pranje.
         Mirisne tvari koje podliježu zahtjevu za dostavljanje izjave predviđenom u Uredbi (EZ) br. 648/2004 ne smiju biti prisutne u količinama ≥ 0,010 % masenog udjela za svaku tvar.

            Procjenjivanje i verifikacija: podnositelj zahtjeva dostavlja sljedeće dokumente:

                     (a)

                     ako se upotrebljavaju izotiazolinoni, potpisanu izjavu o sukladnosti, prema potrebi popraćenu izjavama dobavljača, kojom se potvrđuje da je upotrijebljeni sadržaj izotiazolinona jednak ili niži od utvrđenih graničnih vrijednosti;

                     (b)

                     potpisanu izjavu o sukladnosti, prema potrebi popraćenu izjavama dobavljača, kojom se potvrđuje da je ukupna količina elementarnog fosfora jednaka ili niža od utvrđenih graničnih vrijednosti. Izjava se podupire izračunima sadržaja ukupnog fosfora u proizvodu;

                     (c)

                     potpisanu izjavu o sukladnosti, prema potrebi popraćenu izjavama ili dokumentacijom dobavljača, čime se potvrđuje da mirisne tvari koje podliježu zahtjevu za dostavljanje izjave predviđenom u Uredbi (EZ) br. 648/2004 nisu prisutne u količinama iznad utvrđenih graničnih vrijednosti. Za proizvode za profesionalnu upotrebu dostavlja se potpisana izjava o neprisutnosti mirisa.

               (b)   Opasne tvari

         i
               .
               Konačni proizvod

         Konačni proizvod ne razvrstava se i ne označuje kao akutno toksičan, specifično toksičan za ciljne organe, kao tvar koja izaziva preosjetljivost dišnih putova ili kože, kao karcinogen, mutagen ili reproduktivno toksičan, ili kao opasan za vodeni okoliš, kako je definirano u Prilogu I. Uredbi (EZ) br. 1272/2008 i u skladu s popisom navedenim u tablici 2.
         ii.   Ulazne tvari

         Proizvod ne smije sadržavati ulazne tvari s graničnom koncentracijom jednakom ili višom od 0,010 % masenog udjela u konačnom proizvodu koje ispunjavaju kriterije za razvrstavanje kao otrovne, opasne za vodeni okoliš, kao tvari koje izazivaju preosjetljivost dišnih putova ili kože, kao karcinogene, mutagene ili reproduktivno toksične tvari u skladu s Prilogom I. Uredbi (EZ) br. 1272/2008 i u skladu s popisom u tablici 2.
         Ako su strože određene, generičke ili specifične granične koncentracije utvrđene u skladu s člankom 10. Uredbe (EZ) br. 1272/2008 imaju prednost.

            Tablica 2.

            Ograničena razvrstavanja prema opasnosti i njihove kategorije

                     Akutna toksičnost

                     Kategorije 1. i 2.

                     Kategorija 3.

                     H300 Smrtonosno ako se proguta

                     H301 Otrovno ako se proguta

                     H310 Smrtonosno u dodiru s kožom

                     H311 Otrovno u dodiru s kožom

                     H330 Smrtonosno ako se udiše

                     H331 Otrovno ako se udiše

                     H304 Može biti smrtonosno ako se proguta i uđe u dišni sustav

                     EUH070 Otrovno u dodiru s očima

                     Specifična toksičnost za ciljne organe

                     Kategorija 1.

                     Kategorija 2.

                     H370 Uzrokuje oštećenje organa

                     H371 Može uzrokovati oštećenje organa

                     H372 Uzrokuje oštećenje organa tijekom produljene ili ponavljane izloženosti

                     H373 Može uzrokovati oštećenje organa tijekom produljene ili ponavljane izloženosti

                     Izazivanje preosjetljivosti dišnih putova i kože

                     Kategorija 1.A/1

                     Kategorija 1.B

                     H317: Može izazvati alergijsku reakciju na koži

                     H317: Može izazvati alergijsku reakciju na koži

                     H334: Ako se udiše, može izazvati simptome alergije ili astme ili poteškoće s disanjem

                     H334: Ako se udiše, može izazvati simptome alergije ili astme ili poteškoće s disanjem

                     Karcinogeni, mutageni ili reproduktivno toksični

                     Kategorije 1.A i 1.B

                     Kategorija 2.

                     H340 Može izazvati genetska oštećenja

                     H341 Sumnja na moguće izazivanje genetskih oštećenja

                     H350 Može uzrokovati rak

                     H351 Sumnja na moguće uzrokovanje raka

                     H350i Može uzrokovati rak ako se udiše

                     H360F Može štetno djelovati na plodnost

                     H361f Sumnja na štetno djelovanje na plodnost

                     H360D Može naškoditi nerođenom djetetu

                     H361d Sumnja na mogućnost štetnog djelovanja na nerođeno dijete

                     H360FD Može štetno djelovati na plodnost. Može naškoditi nerođenom djetetu

                     H361fd Sumnja na štetno djelovanje na plodnost. Sumnja na štetno djelovanje na nerođeno dijete

                     H360Fd Može štetno djelovati na plodnost. Sumnja na štetno djelovanje na nerođeno dijete

                     H362 Može štetno djelovati na djecu koja se hrane majčinim mlijekom

                     H360Df Može naškoditi nerođenom djetetu. Sumnja na moguće štetno djelovanje na plodnost

                     Opasno za vodeni okoliš

                     Kategorije 1. i 2.

                     Kategorije 3. i 4.

                     H400 Vrlo otrovno za vodeni okoliš

                     H412 Štetno za vodeni okoliš s dugotrajnim učincima

                     H410 Vrlo otrovno za vodeni okoliš s dugotrajnim učincima

                     H413 Može uzrokovati dugotrajne štetne učinke za vodeni okoliš

                     H411 Otrovno za vodeni okoliš s dugotrajnim učincima

                     Opasno za ozonski sloj

                     H420 Opasno za ozonski sloj

               Ovo se mjerilo ne primjenjuje na ulazne tvari obuhvaćene člankom 2. stavkom 7. točkama (a) i (b) Uredbe (EZ) br. 1907/2006 u kojoj se određuju mjerila za izuzeće tvari iz Priloga IV. i V. toj Uredbi od zahtjeva za registraciju, daljnje korisnike i evaluaciju. Kako bi se odredilo primjenjuje li se to izuzeće, podnositelj zahtjeva provjerava sve ulazne tvari čija je koncentracija viša od 0,010 % masenog udjela.
         Tvari i smjese uvrštene u tablicu 3. izuzete su iz mjerila 4. točke (b) podtočke ii.

            Tablica 3.

            Tvari na koje se primjenjuje izuzeće

                     Tvar

                     Oznaka upozorenja

                     Površinski aktivne tvari

                     H400 Vrlo otrovno za vodeni okoliš

                     H412 Štetno za vodeni okoliš s dugotrajnim učincima

                     Suptilizin

                     H400 Vrlo otrovno za vodeni okoliš

                     H411 Otrovno za vodeni okoliš s dugotrajnim učincima

                     Enzimi (*2)

                     H317: Može izazvati alergijsku reakciju na koži

                     H334: Ako se udiše, može izazvati simptome alergije ili astme ili poteškoće s disanjem

                     NTA kao nečistoća u MGDA i GLDA (*3)

                     H351 Sumnja na moguće uzrokovanje raka

            Procjenjivanje i verifikacija: podnositelj zahtjeva dokazuje sukladnost s ovim mjerilom za konačni proizvod i za sve ulazne tvari čija je koncentracija viša od 0,010 % masenog udjela u konačnom proizvodu. Podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje da ni jedna od tih tvari ne ispunjava kriterije za razvrstavanje s jednom ili više oznaka upozorenja navedenih u tablici 2. u oblicima i fizikalnim stanjima u kojima su prisutne u proizvodu.
         Za tvari navedene u prilozima IV. i V. Uredbi (EZ) br. 1907/2006 koje su izuzete od obveze registracije na temelju članka 2. stavka 7. točaka (a) i (b) te Uredbe dovoljna je izjava podnositelja zahtjeva o sukladnosti.
         Podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje prisutnost ulaznih tvari koje ispunjavaju uvjete za izuzeće.
         (c)   Posebno zabrinjavajuće tvari

         Konačni proizvod ne smije sadržavati ulazne tvari koje su određene u skladu s postupkom opisanim u članku 59. stavku 1. Uredbe (EZ) br. 1907/2006, kojim se utvrđuje popis posebno zabrinjavajućih tvari.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje da ni jedna tvar s popisa nije prisutna.
         Na dan podnošenja zahtjeva upućuje se na najnoviji popis posebno zabrinjavajućih tvari.
         (d)   Mirisi

         Sve ulazne tvari koje se proizvodu dodaju kao mirisi moraju se proizvoditi i njima se mora rukovati prema kodeksu prakse Međunarodnog udruženja za mirise (IFRA) (6). Proizvođač mora slijediti preporuke normi Međunarodnog udruženja za mirise u vezi sa zabranom, ograničenom upotrebom i određenim mjerilima čistoće.
         U deterdžentima za ručno pranje posuđa namijenjenima za profesionalnu upotrebu ne smiju se koristiti mirisi.

            Procjenjivanje i verifikacija: dobavljač ili proizvođač mirisa, prema potrebi, dostavlja potpisanu izjavu o sukladnosti.
         (e)   Konzervansi

                     i
                           .

                     Proizvod smije sadržavati konzervanse samo u svrhu konzerviranja proizvoda i to u dozi koja odgovara isključivo toj namjeni. To se ne odnosi na površinski aktivne tvari koje također mogu imati biocidna svojstva.

                     ii.

                     Proizvod može sadržavati konzervanse uz uvjet da nemaju svojstvo bioakumulacije. Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF.

                     iii.

                     Zabranjeno je navoditi tvrdnje ili davati naznake na ambalaži ili na bilo koji drugi način da proizvod ima antimikrobno ili dezinfekcijsko djelovanje.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za dodane konzervanse te informacijama o njihovim vrijednostima BCF i/ili log Kow. Podnositelj zahtjeva također mora dostaviti dizajn ambalaže.
         (f)   Bojila

         Bojila u proizvodu ne smiju imati svojstvo bioakumulacije.
         Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF. Ako su bojila odobrena za upotrebu u hrani, nije potrebno podnijeti dokumentaciju o potencijalu bioakumulacije.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za dodana bojila te informacijama o njihovim vrijednostima BCF i/ili log Kow, ili dokumentaciju kojom se osigurava da je bojilo odobreno za upotrebu u hrani.
         (g)   Enzimi

         Upotrebljavaju se samo obloženi enzimi (u krutom obliku) i enzimi u tekućem/polukrutom stanju.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za sve dodane enzime.
         (h)   Nagrizajuća svojstva

         Konačni proizvod ne smije biti razvrstan kao „nagrizajuća” (C) smjesa s oznakom H314 Uzrokuje teške opekline kože i ozljede oka ni kao smjesa koja uzrokuje „nagrizanje/nadraživanje kože, kategorije 1.A, 1.B, 1.C” u skladu s Uredbom (EZ) br. 1272/2008.

            Procjenjivanje i verifikacija: podnositelj zahtjeva dostavlja nadležnom tijelu točne koncentracije svih ulaznih tvari upotrijebljenih u proizvodu bilo kao dio formulacije ili kao dio bilo koje smjese uključene u formulaciju, a koje su razvrstane kao „nagrizajuće” (C) s oznakom H314 u skladu s Uredbom (EZ) br. 1272/2008, zajedno sa sigurnosno-tehničkim listom proizvoda.

            Mjerilo 5. – Ambalaža

         (a)   Omjer težine/korisnosti (WUR)

         Omjer težine/korisnosti (WUR) proizvoda izračunava se samo za primarnu ambalažu i ne smije premašiti sljedeće vrijednosti za referentnu dozu.

                     Vrsta proizvoda

                     WUR
                     (g/l otopine za pranje)

                     Deterdžent za ručno pranje posuđa

                     0,6

               Primarna ambalaža izrađena od više od 80 % recikliranog materijala izuzima se od ovog zahtjeva.

            Procjenjivanje i verifikacija: podnositelj zahtjeva dostavlja izračun WUR-a za proizvod. Ako se proizvod prodaje u različitim ambalažama (tj. ambalažama različitih volumena), izračun se podnosi za svaku veličinu ambalaže za koju se dodjeljuje znak za okoliš EU-a.
         WUR se izračunava kako slijedi:

            WUR = Σ ((Wi

            +
            Ui)/(Di * Ri
            ))
         Pri čemu je:

                     Wi

                     :

                     masa (g) primarne ambalaže (i);

                     Ui

                     :

                     masa (g) nerabljene reciklirane ambalaže u primarnoj ambalaži (i) Ui = Wi, osim ako podnositelj zahtjeva može dokazati suprotno;

                     Di

                     :

                     broj referentnih doza sadržanih u primarnoj ambalaži (i);

                     Ri

                     :

                     indeks ponovnog punjenja. Ri = 1 (ambalaža se ne koristi ponovno u istu svrhu) ili Ri = 2 (ako podnositelj zahtjeva može dokazati da se sastavni dio ambalaže može ponovno koristiti za iste potrebe i da prodaje punjenja).

               Podnositelj zahtjeva dostavlja potpisanu izjavu o sukladnosti kojom se potvrđuje sadržaj rabljenog recikliranog materijala zajedno s odgovarajućim dokumentima. Ambalaža se smatra rabljenom recikliranom ako su sirovine za ambalažu prikupljene od proizvođača ambalaže u fazi distribucije ili potrošnje.
         (b)   Dizajn za recikliranje

         Plastična ambalaža mora biti oblikovana kako bi se olakšalo učinkovito recikliranje izbjegavanjem potencijalnih kontaminanata i nekompatibilnih materijala za koje se zna da otežavaju odvajanje ili obradu ili smanjuju kvalitetu reciklata. Etiketa ili omot, poklopac i, ako je primjenjivo, zaštitni premazi ne smiju sadržavati, pojedinačno ili u kombinaciji, materijale i sastavne dijelove navedene u tablici 4. Mehanizmi crpki (uključujući one u štrcaljkama) izuzeti su iz ovog zahtjeva.

            Tablica 4.

            Materijali i sastavni dijelovi zabranjeni u dijelovima ambalaže

                     Dio ambalaže

                     Zabranjeni materijali i sastavni dijelovi (*4)

                     Etiketa ili omot

                                 —

                                 etiketa ili omot od PS-a u kombinaciji s PET, PP ili HDPE bocom

                                 —

                                 etiketa ili omot od PVC-a u kombinaciji s PET, PP ili HDPE bocom

                                 —

                                 etiketa ili omot od PETG-a u kombinaciji s PET bocom

                                 —

                                 svi drugi plastični materijali za omote/etikete s gustoćom > 1 g/cm3 koji se koriste kod PET boca

                                 —

                                 svi drugi plastični materijali za omote/etikete s gustoćom < 1 g/cm3 koji se koriste kod PP ili HDPE boca

                                 —

                                 etikete ili omoti koji su metalizirani ili zavareni za ambalažu (označivanje s pomoću kalupa)

                     Poklopac

                                 —

                                 poklopac od PS-a u kombinaciji s PET, HDPE ili PP bocom

                                 —

                                 poklopac od PVC-a u kombinaciji s PET, PP ili HDPE bocom

                                 —

                                 poklopci od PETG-a ili materijal poklopca gustoće > 1 g/cm3 u kombinaciji s PET bocom

                                 —

                                 poklopci izrađeni od metala, stakla ili EVA-e koji se ne mogu jednostavno odvojiti od boce

                                 —

                                 silikonski poklopci. Izuzeti su silikonski poklopci gustoće < 1 g/cm3 u kombinaciji s PET bocom i silikonski poklopci gustoće > 1 g/cm3 u kombinaciji s PEHD ili PP bocom

                                 —

                                 metalni ovoji ili pečati koji ostaju na boci ili njezinu poklopcu nakon otvaranja proizvoda

                     Zaštitni premazi

                     poliamid, funkcionalni poliolefini, metalizirane zaštite i zaštite koje sprečavaju prodor svjetla

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi uz navođenje sastava materijala ambalaže uključujući spremnik, etiketu ili omot, ljepila, poklopce i zaštitne premaze, zajedno s fotografijama i tehničkim crtežima primarne ambalaže.

            Mjerilo 6. – Prikladnost za upotrebu

         Proizvod mora imati zadovoljavajuću učinkovitost pranja na najnižoj temperaturi i u najmanjoj dozi koju proizvođač preporučuje za tvrdoću vode u skladu s „Okvirnim testom uspješnosti deterdženata za pranje rublja u industrijskom i institucionalnom sektoru” dostupnim na internetskoj stranici o znaku za okoliš EU-a (7).

            Procjenjivanje i verifikacija: podnositelj zahtjeva dostavlja dokumentaciju kojom se potvrđuje da je proizvod ispitan pod uvjetima navedenima u okviru i da se rezultatima pokazalo da proizvod postiže barem minimalnu potrebnu učinkovitost pranja. Podnositelj zahtjeva također prema potrebi dostavlja dokumentaciju kojom se dokazuje sukladnost s laboratorijskim zahtjevima uvrštenima u relevantne usklađene norme za ispitne i umjerne laboratorije.
         Ekvivalentno ispitivanje učinkovitosti može se koristiti ako je nadležno tijelo ocijenilo i prihvatilo ekvivalentnost.

            Mjerilo 7. – Informacije za korisnike

         Uz proizvod se prilažu upute za ispravnu upotrebu kako bi se povećala učinkovitost proizvoda i smanjio otpad te smanjilo onečišćenje voda i iskorištavanje resursa. Te upute moraju biti čitljive ili uključivati grafički prikaz ili ikone i uključivati informacije o sljedećem:
         (a)   Upute za doziranje

         Podnositelj zahtjeva poduzima prikladne korake kako bi potrošačima pomogao da poštuju preporučenu dozu i osigurava upute za doziranje te praktičan sustav za doziranje (npr. čepovi).
         Upute za doziranje uključuju preporučene doze za najmanje dvije razine zaprljanja i, ako je primjenjivo, utjecaj tvrdoće vode na doziranje.
         Ako je primjenjivo, dostavljaju se navodi o najčešćem stupnju tvrdoće vode u području na koje se proizvod namjerava staviti na tržište ili o tome gdje se ta informacija može pronaći.
         (b)   Informacije o zbrinjavanju ambalaže

         Na primarnoj ambalaži uvrštene su informacije o ponovnoj upotrebi, recikliranju i ispravnom zbrinjavanju ambalaže.
         (c)   Podaci o okolišu

         Na primarnoj ambalaži treba stajati tekst u kojem se navodi važnost korištenja točne doze i najniža preporučena temperatura radi smanjenja potrošnje energije i vode te smanjenja onečišćenja voda.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s uzorkom etikete proizvoda.

            Mjerilo 8. – Informacije koje se pojavljuju na znaku za okoliš EU-a

         Logotip je vidljiv i čitljiv. Registracijski broj znaka za okoliš EU-a nalazi se na proizvodu, čitljiv je i jasno vidljiv.
         Podnositelj zahtjeva može se odlučiti za uvrštenje neobaveznog tekstualnog polja na etiketi koje sadrži sljedeći tekst:

                     —

                     ograničeni učinak na vodeni okoliš,

                     —

                     ograničena količina opasnih tvari,

                     —

                     provedeno ispitivanje učinkovitosti čišćenja.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s uzorkom etikete proizvoda ili dizajna ambalaže na kojem je postavljen znak za okoliš EU-a, zajedno s potpisanom izjavom o sukladnosti.

            (1)  Uredba (EZ) br. 765/2008 Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta u odnosu na stavljanje proizvoda na tržište i o stavljanju izvan snage Uredbe (EEZ) br. 339/93 (SL L 218, 13.8.2008., str. 30.).

            (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

            (*1)  „Nema granične vrijednosti” znači: neovisno o koncentraciji, sve namjerno dodane tvari, nusproizvodi i nečistoće od sirovina (analitička granica detekcije).

            n.p.– nije primjenjivo.

            (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

            (4)  Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF.

            (5)  Uredba (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (SL L 342, 22.12.2009., str. 59.).

            (*2)  Uključujući stabilizatore i druge pomoćne tvari u pripravcima

            (*3)  U koncentracijama nižima od 0,2 % u sirovini uz uvjet da je ukupna koncentracija u konačnom proizvodu niža od 0,10 %.

            (6)  Dostupno na internetskoj stranici Međunarodnog udruženja za mirise: http://www.ifraorg.org.

            (*4)  EVA – etilen-vinil-acetat, HDPE – polietilen visoke gustoće, PET – polietilen-tereftalat, PETG – polietilen-tereftalat promijenjenog glikola, PP – polipropilen, PS – polistiren, PVC – polivinil-klorid.

            (7)  Dostupno na: http://ec.europa.eu/environment/ecolabel/documents/performance_test.pdf.


title: 2005/416/EZ: Odluka Komisije od 19. svibnja 2005. o donošenju odluka Zajednice o uvozu određenih kemikalija na temelju Uredbe (EZ) br. 304/2003 Europskog parlamenta i Vijeća i o izmjeni Odluka 2000/657/EZ, 2001/852/EZ i 2003/508/EZ  Tekst značajan za EGP

text:
               11/Sv. 002

               HR

               Službeni list Europske unije

               171

         32005D0416

               L 147/1

               SLUŽBENI LIST EUROPSKE UNIJE

               19.05.2005.

      ODLUKA KOMISIJE

   od 19. svibnja 2005.
   o donošenju odluka Zajednice o uvozu određenih kemikalija na temelju Uredbe (EZ) br. 304/2003 Europskog parlamenta i Vijeća i o izmjeni Odluka 2000/657/EZ, 2001/852/EZ i 2003/508/EZ
   (Tekst značajan za EGP)
   (2005/416/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 304/2003 Europskog parlamenta i Vijeća od 28. siječnja 2003. o izvozu i uvozu opasnih kemikalija (1), a posebno njezin članak 12. stavak 1.,
   nakon savjetovanja s Odborom osnovanim člankom 29. Direktive Vijeća 67/548/EEZ od 27. lipnja 1967. o usklađivanju zakona i drugih propisa o razvrstavanju, pakiranju i označivanju opasnih tvari (2),
   budući da:

               (1)

               Na temelju Uredbe (EZ) br. 304/2003, Komisija treba u ime Zajednice odlučiti hoće li odobriti uvoz u Zajednicu svake pojedine kemikalije koja podliježe postupku prethodnog informiranog pristanka (PIC).

               (2)

               Program Ujedinjenih naroda za okoliš (UNEP) i Organizacija za hranu i poljoprivredu (FAO) imenovani su za pružanje usluga tajništva za provedbu postupka PIC ustanovljenog Rotterdamskom konvencijom o postupku prethodnog informiranog pristanka (PIC) za određene opasne kemikalije i pesticide u međunarodnoj trgovini, odobrenoj od strane Zajednice Odlukom Vijeća 2003/106/EZ od 19. prosinca 2002. o odobrenju, u ime Europske zajednice, Rotterdamske konvencije o postupku prethodnog informiranog pristanka za određene opasne kemikalije i pesticide u međunarodnoj trgovini (3).

               (3)

               Djelujući kao zajedničko imenovano tijelo, Komisija je dužna proslijediti odluke o kemikalijama Tajništvu za postupak PIC , u ime Zajednice i njezinih država članica.

               (4)

               Potrebno je izmijeniti prethodne odluke o uvozu u odnosu na kemikalije aldrin, klordan, klordimeform, DDT, dieldrin, dinoseb i njegove soli i estere, EDB (1,2-dibromoetan), etilen oksid, fluoroacetamid, HCH (miješani izomeri), heptaklor, heksaklorobenzen, lindan, metamidofos, pentaklorofenol i njegove soli i estere, poliklorirane bifenile (PCB), poliklorirane terfenile (PCT) i toksafen slijedom proširenja Zajednice 1. svibnja 2004. kao i radi uzimanja u obzir regulatornog razvoja u Zajednici od donošenja tih odluka.

               (5)

               Kemikalije aldrin, klordan, klordimeform, DDT, dieldrin, dinoseb i njegove soli i esteri, EDB (1,2-dibromoetan), fluoroacetamid, HCH (miješani izomeri), heptaklor, poliklorirani bifenili (PCB) i poliklorirani terfenili (PCT) bile su predmet odluka Zajednice o uvozu koje su prvi put objavljene u Okružnici PIC V. u kojoj se izvješćuje o stanju na dan 30. lipnja 1995.

               (6)

               Kemikalije aldrin, klordan, DDT, dieldrin, HCH (miješani izomeri), heptaklor, koje su sve bile uključene u postupak PIC kao pesticidi, te poliklorirani bifenili (PCB), uključeni u postupak PIC kao industrijska kemikalija, zabranjene su ili strogo ograničene (zabranjene osim određenih posebnih iznimaka) Uredbom (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i o izmjeni Direktive 79/117/EEZ (4).

               (7)

               Kemikalije EDB (1,2-dibromoetan) i dinoseb i njegove soli i esteri podliježu Direktivi Vijeća 79/117/EEZ od 21. prosinca 1978. o zabrani stavljanja na tržište i uporabi sredstava za zaštitu bilja koja sadrže određene aktivne tvari (5). Nadalje, nijedna kemijska tvar nije utvrđena ni prijavljena u okviru programa preispitivanja Zajednice za procjenu postojećih tvari na temelju Direktive 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (6). U skladu s Uredbom Komisije (EZ) br. 2032/2003 od 4. studenoga 2003. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište i o izmjeni Uredbe (EZ) br. 1896/2000 (7), te kemikalije nisu dopuštene za takve primjene.

               (8)

               Fluoroacetamid ulazi u područje primjene Direktive Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (8). Temeljem Odluke Komisije 2004/129/EZ od 30. siječnja 2004. o neuključivanju određenih aktivnih tvari u Prilog I. Direktivi Vijeća 91/414/EEZ i povlačenju odobrenja za sredstva za zaštitu bilja koji sadrže te tvari (9), fluoroacetamid je isključen iz Priloga I. Direktivi 91/414/EEZ a odobrenja za proizvode za zaštitu bilja koji ga sadrže trebala su se povući do 31. ožujka 2004. Nadalje, kemikalija je utvrđena, ali nije prijavljena u okviru programa preispitivanja Zajednice za procjenu postojećih tvari prema Direktivi 98/8/EZ. U skladu s tim, države članice mogu dopustiti njezino korištenje u tim proizvodima najkasnije do 1. rujna 2006. u skladu sa svojim nacionalnim propisima.

               (9)

               Klordimeform je uključen u postupak PIC kao pesticid. Međutim, nije bio uključen u program Zajednice za procjenu postojećih aktivnih tvari u okviru Direktive 91/414/EEZ. Time je isključen iz Priloga I. te Direktivi. Nadalje, ta kemikalija nije utvrđena ni prijavljena u okviru programa preispitivanja Zajednice za procjenu postojećih tvari prema Direktivi 98/8/EZ. Stoga nije dopuštena za korištenje kao sredstvo za zaštitu bilja ili biocid.

               (10)

               U skladu s tim, prethodne odluke o uvozu objavljene u Okružnici PIC V. za kemikalije aldrin, klordan, klordimeform, DDT, dieldrin, dinoseb i njegove soli i estere, EDB (1,2-dibromoetan), fluoroacetamid, HCH (miješani izomeri), heptaklor i poliklorirani bifenili (PCB) trebalo bi zamijeniti.

               (11)

               Poliklorirani terfenili (PCT), koji su uključeni u postupak PIC kao industrijska kemikalija, podliježu strogim ograničenjima unutar Zajednice prema Direktivi Vijeća 76/769/EEZ od 27. srpnja 1976. o usklađivanju zakona i drugih propisa država članica o ograničenjima stavljanja na tržište i uporabe određenih opasnih tvari i pripravaka (10). Prethodnu odluku o uvozu trebalo bi zamijeniti kako bi se odrazilo stajalište u svih 25 država članica.

               (12)

               Kemikalije heksaklorobenzen, pentaklorofenol i njegove soli i esteri i toksafen, koje su uključene u postupak PIC kao pesticidi, te metamidofos, čije su određene formulacije uključene u postupak prethodnog pristanka kao vrlo opasne formulacije pesticida, podlijegale su odgovorima o uvozu navedenima u Odluci Komisije 2000/657/EZ od 16. listopada 2000. o donošenju odluka Zajednice o uvozu za određene kemikalije prema Uredbi Vijeća (EEZ) br. 2455/92 o izvozu i uvozu određenih kemikalija (11).

               (13)

               Uredbom Komisije (EZ) br. 2076/2002 od 20. studenoga 2002. o produženju roka iz članka 8. stavka 2. Direktive Vijeća 91/414/EEZ i u vezi s neuključivanjem određenih aktivnih tvari u Prilog I. toj Direktivi i povlačenjem odobrenja za sredstva za zaštitu bilja koja sadrže te tvari (12), pentaklorofenol je isključen iz Priloga I. Direktivi 91/414/EEZ i odobrenja za sredstva za zaštitu bilja koja sadrže tu tvar morala su se povući do 25. srpnja 2003. Ta je kemikalija utvrđena, ali nije prijavljena u okviru program preispitivanja Zajednice za procjenu postojećih tvari premaDirektivi 98/8/EZ. U skladu s tim, ta se kemikalija može privremeno dopustiti za takve primjene pod uvjetom da su one u skladu s Direktivom 76/769/EEZ.

               (14)

               Heksaklorobenzen i toksafen zabranjeni su Uredbom (EZ) br. 850/2004.

               (15)

               Metamidofos je uključen u program Zajednice za procjenu postojećih tvari u okviru Direktive 91/414/EEZ. Tom se Direktivom utvrđuje prijelazno razdoblje tijekom kojeg je državama članicama dopušteno donositi nacionalne odluke o tvarima i proizvodima koji ulaze u njezin okvir do donošenja odluke Zajednice. Kemikalija nije utvrđena ni prijavljena u okviru programa preispitivanja Zajednice za procjenu postojećih tvari prema Direktivi 98/8/EZ. U skladu s Uredbom (EZ) br. 2032/2003 ta kemikalija nije dopuštena za te primjene.

               (16)

               Odgovore o uvozu za heksaklorobenzen, metamidofos, pentaklorofenol i njegove soli i esteri toksafen navedene u Odluci 2000/657/EZ stoga bi trebalo zamijeniti.

               (17)

               Lindan, koji je uključen u postupak PIC kao pesticid, bio je predmet odgovora o uvozu navedenom u Odluci Komisije 2001/852/EZ od 19. studenoga 2001. o donošenju odluka Zajednice o uvozu temeljem Uredbe Vijeća (EEZ) br. 2455/92 o izvozu i uvozu određenih opasnih kemikalija i o izmjeni Odluke 2000/657/EZ (13). Ta je kemikalija strogo ograničena (zabranjena osim određenih posebnih izuzetaka) Uredbom (EZ) br. 850/2004. U skladu s tim, odgovor o uvozu naveden u Odluci 2001/852/EZ trebalo bi zamijeniti.

               (18)

               Kemikalija etilen oksid podliježe Direktivi 79/117/EEZ. Međutim, ta je kemikalija prijavljena u okviru programa Zajednice za procjenu postojećih tvari prema Direktivi 98/8/EZ, kojom se utvrđuje prijelazni rok tijekom kojeg države članice mogu, do donošenja odluke Zajednice, dopustiti njegovo stavljanje na tržište za biocidne primjene u skladu sa svojim nacionalnim propisima. To se odražava u odluci o uvozu sadržanoj u Odluci 2003/508/EZ. Odgovor o uvozu naveden u toj Odluci trebalo bi zamijeniti kako bi odrazila stajalište u svih 25 država članica.

               (19)

               Odluke o uvozu iz 1995. objavljene u Okružnici CIP V. i odluke 2000/657/EZ, 2001/852/EZ i 2003/508/EZ treba stoga na odgovarajući način izmijeniti,

         ODLUČILA JE:
   Članak 1.
   Odluke o uvozu kemikalija aldrin, klordan, klordimeform, DDT, dieldrin, dinoseb i njegove soli i esteri, EDB (1,2-dibromoetan), fluoroacetamid, HCH (miješani izomeri), heptaklor, poliklorirani bifenili (PCB) i poliklorirani terfenili (PCT) prvi put objavljene u Okružnici CIP V. zamjenjuju se odlukama o uvozu navedenima u obrascima za odgovore zemlje uvoznice, koji se dalje u tekstu nazivaju obrasci odgovora o uvozu, u Prilogu I. ovoj Odluci.
   Članak 2.
   Odluke o uvozu heksaklorobenzena, pentaklorofenola i njegovih soli i estera, toksafena i metamidofosa navedene u Prilogu Odluci 2000/657/EZ zamjenjuju se odlukama o uvozu navedenima u obrascima odgovora o uvozu u Prilogu II. ovoj Odluci.
   Članak 3.
   Odluka o uvozu kemikalije lindan (gama HCH) navedena u Prilogu Odluci 2001/852/EZ zamjenjuje se odlukom o uvozu navedenom u obrascu odgovora o uvozu u Prilogu III. ovoj Odluci.
   Članak 4.
   Odluka o uvozu kemikalije etilen oksid navedena u Prilogu II. Odluci 2003/508/EZ zamjenjuje se odlukom o uvozu navedenom u obrascu odgovora o uvozu u Prilogu IV. ovoj Odluci.

      Sastavljeno u Bruxellesu 19. svibnja 2005.

            Za Komisiju

         Stavros DIMAS

            Član Komisije

      (1)  SL L 63, 6.3.2003., str. 1. Uredba kako je zadnje izmijenjena Uredbom Komisije (EZ) br. 775/2004 (SL L 123, 27.4.2004., str. 27.).

      (2)  SL 196, 16.8.1967., str. 1. Direktiva kako je zadnje izmijenjena Direktivom Komisije 2004/73/EZ (SL L 152, 30.4.2004., str. 1.).

      (3)  SL L 63, 6.3.2003., str. 27.

      (4)  SL L 229, 29.6.2004., str. 5.

      (5)  SL L 33, 8.2.1979., str. 36. Direktiva kako je zadnje izmijenjena Uredbom (EZ) br. 850/2004.

      (6)  SL L 123, 24.4.1998., str. 1. Direktiva kako je izmijenjena Uredbom (EZ) br. 1882/2003 (SL L 284, 31.10.2003., str. 1.).

      (7)  SL L 307, 24.11.2003., str. 1.

      (8)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2004/99/EZ (SL L 309, 6.10.2004., str. 6.).

      (9)  SL L 37, 10.2.2004., str. 27. Odluka kako je izmijenjena Uredbom (EZ) br. 835/2004 (SL L 127, 29.4.2004., str. 43.).

      (10)  SL L 262, 27.9.1976., str. 201. Direktiva kako je zadnjet izmijenjena Direktivom Komisije 2004/98/EZ (SL L 305, 1.10.2004., str. 63.).

      (11)  SL L 275, 27.10.2000., str. 44. Odluka kako je zadnje izmijenjena Odlukom 2003/508/EZ (SL L 174, 12.7.2003., str. 10.).

      (12)  SL L 319, 23.11.2002., str. 3. Uredba kako je zadnje izmijenjena Uredbom (EZ) br. 1765/2004 (SL L 315, 14.10.2004., str. 26.).

      (13)  SL L 318, 4.12.2001., str. 28. Odluka kako je izmijenjena Odlukom 2003/508/EZ.
   PRILOG I.

      Revidirane odluke o uvozu za kemikalije aldrin, klordan, klordimeform, DDT, dieldrin, dinoseb i njegove soli i esteri, EDB (1,2-dibromoetan), fluoroacetamid, HCH (miješani izomeri), heptaklor, PCB i PCT kojima se zamjenjuju prethodne odluke o uvozu iz 1995.

   PRILOG II.
   Revidirane odluke o uvozu za kemikalije heksaklorobenzen, pentaklorofenol i njegove soli i esteri, toksafen i metamidofos kojima se zamjenjuju prethodne odluke o uvozu navedene u Odluci 2000/657/EZ

   PRILOG III.
   Revidirane odluke o uvozu za kemikaliju lindan (gama HCH) kojima se zamjenjuju prethodne odluke o uvozu navedene u Odluci 2001/852/EZ

   PRILOG IV.
   Revidirane odluke o uvozu za kemikaliju etilen oksid kojima se zamjenjuju prethodne odluke o uvozu navedene u Odluci 2003/508/EZ


               17.10.2017

               HR

               Službeni list Europske unije

               C 349/116

         P8_TA(2015)0358
   Imenovanje zamjenika glavnog direktora EFSU-a
   Odluka Europskog parlamenta od 14. listopada 2015. o prijedlogu za imenovanje zamjenika glavnog direktora Europskog fonda za strateška ulaganja (C8-0305/2015 – 2015/0902(NLE))
   (Odobrenje)
   (2017/C 349/35)

      Europski parlament,

               —

               uzimajući u obzir prijedlog Upravljačkog odbora Europskog fonda za strateška ulaganja (EFSU) od 2. listopada 2015. o imenovanju njegova zamjenika glavnog direktora (C8-0305/2015),

               —

               uzimajući u obzir članak 7. stavak 6. Uredbe (EU) 2015/1017 Europskog parlamenta i Vijeća od 25. lipnja 2015. o Europskom fondu za strateška ulaganja, Europskom savjetodavnom centru za ulaganja i Europskom portalu projekata ulaganja i o izmjeni uredaba (EU) br. 1291/2013 i (EU) br. 1316/2013 – Europski fond za strateška ulaganja (1),

               —

               uzimajući u obzir svoj Poslovnik,

               —

               uzimajući u obzir zajedničke rasprave Odbora za proračune i Odbora za ekonomsku i monetarnu politiku, u skladu s člankom 55. Poslovnika,

               —

               uzimajući u obzir izvješće Odbora za proračune i Odbora za ekonomsku i monetarnu politiku (A8-0293/2015),

               A.

               budući da je člankom 7. stavkom 6. Uredbe (EU) 2015/1017 propisano da glavnog direktora i zamjenika glavnog direktora EFSU-a imenuje Europska investicijska banka (EIB) nakon odobrenja Europskog parlamenta i nakon otvorenog i transparentnog postupka odabira u skladu s postupcima EIB-a, o čemu se Europski parlament obavješćuje pravovremeno i u svim fazama postupka;

               B.

               budući da je Upravljački odbor EFSU-a 2. listopada 2015. donio prijedlog za imenovanje glavnog direktora i zamjenika glavnog direktora EFSU-a i proslijedio taj prijedlog Europskom parlamentu;

               C.

               budući da su Odbor za proračune i Odbor za ekonomsku i monetarnu politiku 13. listopada 2015. održali saslušanje Iliyane Tsanove, predložene kandidatkinje za dužnost zamjenika glavnog direktora EFSU-a, na kojem je ona održala uvodni govor i zatim odgovorila na pitanja članova odborâ;

               1.

               odobrava imenovanje Iliyane Tsanove na dužnost zamjenika glavnog direktora EFSU-a;

               2.

               nalaže svojem predsjedniku da ovu odluku proslijedi Vijeću, Komisiji, Europskoj investicijskoj banci i vladama država članica.

      (1)  SL L 169, 1.7.2015., str. 1.


title: 95/285/EZ: Odluka Vijeća od 24. srpnja 1995. kojom se prihvaća Rezolucija br. 49 o kratkoročnim mjerama kojima se osigurava sigurnost i učinkovito djelovanje tranzitnog postupka TIR

text:
               02/Sv. 002

               HR

               Službeni list Europske unije

               213

         31995D0285

               L 181/32

               SLUŽBENI LIST EUROPSKE UNIJE

               24.07.1995.

      ODLUKA VIJEĆA

   od 24. srpnja 1995.
   kojom se prihvaća Rezolucija br. 49 o kratkoročnim mjerama kojima se osigurava sigurnost i učinkovito djelovanje tranzitnog postupka TIR
   (95/285/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113.,
   uzimajući u obzir prijedlog Komisije,
   budući da Rezolucija br. 49 sadržava mjere za osiguranje pravilne provedbe Konvencije TIR iz 1975. godine, te za sprečavanje i otkrivanje prijevara pri prijevozu tereta u okviru sustava TIR;
   budući da je s obzirom na svoj sadržaj i uoči revizije Konvencije TIR, ova Rezolucija od najvećeg značaja za Zajednicu; budući da stoga mora biti prihvaćena i neodgodivo se početi primjenjivati,
   ODLUČILO JE:
   Članak 1.
   Rezolucija br. 49 o kratkoročnim mjerama kojima se osigurava sigurnost i učinkovito djelovanje tranzitnog postupka TIR, koju je 3. ožujka 1995. godine donijela Radna skupina Gospodarske komisije za Europu Ujedinjenih naroda za carinska pitanja koja se odnose na promet, ovime se prihvaća u ime Zajednice i neodgodivo se počinje primjenjivati.
   Tekst Rezolucije nalazi se u Prilogu ovoj Odluci.
   Članak 2.
   Predsjednik Vijeća imenuje osobu koja je ovlaštena obavijestiti izvršnog tajnika Gospodarske komisije za Europu o prihvaćanju Rezolucije iz članka 1. koja se neodgodivo počinje primjenjivati.

      Sastavljeno u Bruxellesu 24. srpnja 1995. godine

            Za Vijeće

            Predsjednik

         P. SOLBES MIRA

   KRATKOROČNE MJERE KOJIMA SE OSIGURAVA SIGURNOST I UČINKOVITO DJELOVANJE TRANZITNOG POSTUPKA TIR

      Rezolucija br. 49

   koju je 3. ožujka 1995. godine donijela Radna skupina Gospodarske komisije za Europu Ujedinjenih naroda (UN/ECE) za carinska pitanja koja se odnose na promet

      Rezolucija br. 49

   Radna skupina o carinskim pitanjima koja imaju učinak na promet,
   ističući važnost neometanog i učinkovitog djelovanja Carinske konvencije o međunarodnom prijevozu tereta pod okriljem karneta TIR (Konvencija TIR iz 1975. godine), a radi olakšanja međunarodnog prijevoza i trgovine,
   zabrinuta zbog opsega carinskih prijevara i krijumčarenja u okviru tranzitnog sustava TIR, koje bi mogle ugroziti mjere olakšavanja predviđene Konvencijom TIR iz 1975. godine,
   odlučna zaštititi tranzitni sustav TIR kojim se olakšava razvoj trgovine, a posebno međunarodni prijevoz tereta,
   uvjerena da je sustav TIR moguće zaštititi jedino zajedničkim i usklađenim djelovanjem svih strana u tranzitnom sustavu TIR (carinskih tijela, nacionalnih društava za izdavanje jamstava i udruga za izdavanje karneta i Međunarodnog saveza cestovnog prijevoza (IRU) te osiguravajućih tvrtki), pri čemu je važna otvorena razmjena informacija o svim dijelovima sustava,
   očekujući reviziju Konvencije TIR iz 1975. godine, jednoglasno odlučuje o sljedećim privremenim mjerama, koje nadležna tijela ugovornih stranaka Konvencije TIR iz 1975. godine moraju provesti što prije:

               1.

               kako bi se olakšalo otkrivanje prijevarnog izdavanja karneta TIR te ubrzao postupak izdavanja, ugovorne stranke mogu, koliko je to moguće i u skladu s nacionalnim propisima, osnivati središnje urede ili donositi postupke za upravljanje sustavom karneta TIR;

               2.

               ugovorne stranke trebale bi uvesti ubrzane postupke otpreme i provjere prijevoza osjetljivih tereta;

               3.

               ugovorne stranke i IRU poduzet će sve potrebne mjere, kako bi zajamčile što skorije ponovno uvođenje karneta TIR za duhan i alkohol, zajedno s jamstvima na nepromjenjivi iznos koji odražava moguće promjene u riziku;

               4.

               ugovorne stranke osiguravaju, putem odgovarajućih nacionalnih propisa, da carinski uredi na odredištima ili pri izlazu što prije vrate kupon br. 2 karneta TIR središnjim uredima ili izlaznim ili ulaznim carinskim uredima, a najkasnije pet radnih dana nakon završetka prijevoza uz karnet TIR;

               5.

               kako bi se olakšala carinska kontrola pošiljaka duhana i alkohola, ugovorne stranke mogu po želji ograničiti, u skladu s nacionalnim upravnim postupcima, broj carinskih ureda ovlaštenih za primanje karneta TIR za duhan i alkohol;

               6.

               ugovorne stranke osigurat će da ulazni ili izlazni carinski ured odmah dostavi carinskom uredu odredišta ili izlaza obavijest o prijevozu duhana i alkohola s carinskim pečatom, te ostalih osjetljivih tereta s carinskim pečatom koje odrede nadležna tijela;

               7.

               u skladu s člankom 20. Konvencije TIR iz 1975. godine, ugovorne stranke propisuju rokove te, u opsegu u kojemu je to moguće, pravce kretanja za cestovna vozila i kontejnere u slučaju prijevoza alkohola i duhana s carinskim pečatom te ostalih osjetljivih tereta s carinskim pečatom koje odrede nadležna tijela. U slučaju nepoštivanja takvih odredaba, od ugovornih stranaka zahtijeva se primjena sankcija u skladu s nacionalnim zakonodavstvom;

               8.

               ugovorne stranke osigurat će primjenu odredaba članka 38. Konvencije TIR iz 1975. godine kojima se predviđa mogućnost privremenog ili trajnog izuzimanja od primjene Konvencije TIR iz 1975. godine na sve osobe koje su počinile ozbiljan prekršaj protiv nacionalnih carinskih zakona ili propisa koji se primjenjuju u međunarodnom prijevozu roba;

               9.

               ugovorne stranke poduzet će sve potrebne mjere kako bi izbjegle krađu ili zlouporabu carinskih pečata te mogu predvidjeti korištenje novih tehnologija, kao što je posebna sigurnosna tinta, kako bi se spriječilo krivotvorenje carinskih pečata;

               10.

               ugovorne stranke zahtijevaju da IRU i nacionalna društva za izdavanje jamstava dosljedno primjenjuju usuglašena mjerila i upravni nadzor pri izdavanju karneta TIR, kako bi se u najvećoj mogućoj mjeri osigurala pouzdanost i nepovredivost prijevoza;

               11.

               ugovorne stranke tranzitnog sustava TIR intenzivirat će, u skladu s nacionalnim zakonodavstvom, međusobnu razmjenu informacija i obavijesti o tranzitnom sustavu TIR-a. S tim će ciljem u okviru svojih nadležnih tijela osnovati nacionalne kontaktne točke za borbu protiv prijevare. Adrese s brojevima telefona i telefaksa tih nacionalnih kontaktnih točaka dostavit će što je moguće prije Tajništvu UN/ECE radi stvaranja međunarodnog popisa,

         poziva ugovorne stranke da pažljivo prouče prijedloge IRU-a o uvođenju elektroničkih sustava za razmjenu podataka radi upravljanja karnetima TIR, koje će im dostaviti Tajništvo UN/ECE s ciljem mogućeg uvođenja istih;
   traži od ugovornih stranaka Konvencije TIR iz 1975. godine da do 1. lipnja 1995. godine obavijeste izvršnog tajnika Gospodarske komisije za Europu Ujedinjenih naroda (UN/ECE) o tome prihvaćaju li ovu Rezoluciju;
   traži od izvršnog tajnika Gospodarske komisije za Europu Ujedinjenih naroda (UN/ECE) da obavijesti sve ugovorne stranke Konvencije TIR iz 1975. godine o prihvaćanju ove Rezolucije.